b'\n_START_ARTICLE_\nTV3 Slovenija\n_START_SECTION_\nZgodovina\n_START_PARAGRAPH_\nKonec leta 2009 so slovenski mediji za\xc4\x8deli pisati o tem, da bi naj kmalu za\xc5\xbeivela slovenska verzija programa Pink - Pink Slovenija. \xc5\xbde junija 2009 pa je \xc5\xbdeljko Mitrovi\xc4\x87, lastnik medijske skupine Pink International Company ustanovil podjetje PINK SLOVENIJA d.o.o.  _NEWLINE__NEWLINE_Televizija Pink SI je z oddajenjem pri\xc4\x8dela 30. septembra 2010. Program je vseboval zabavno-rekreativno vsebino, informativni program, glasbene oddaje, filmski in serijski program iz Zdru\xc5\xbeenih dr\xc5\xbeav Amerike kot tudi serije in filme v produkciji PINK TV COMPANY. Program je bil viden preko kabelskih sistemov, digitalne radiodifuzne tehnike ter preko satelitske televizije TOTAL TV.  _NEWLINE_V za\xc4\x8detku leta 2012 je televizijsko hi\xc5\xa1o kupila Agencija Medias, z direktorjem Bojanom Umerjem na \xc4\x8delu. Prej\xc5\xa1nji lastniki od takrat naprej niso imeli ve\xc4\x8d nobene povezave s tedanjim program 1. marca 2012 se je  program preimenoval v TV Pink 3 in spremenil grafi\xc4\x8dno podobo ter logotip, ki pa je mo\xc4\x8dno spominjal na logotp televizije TV3, ki je le dan prej prenehala z oddajanjem. Na sporedu so sicer ostale nekatere oddaje lastne produkcije, kot so Po\xc5\xbeareport, Vikendvizija, City magazin in Resnica, TV Pink 3 pa je od srbskega Pinka, \xc5\xa1e vedno odkupala nekatere oddaje. _NEWLINE_TV Pink 3 se je 20. septembra 2012 znova preimenoval, tokrat v TV3 Medias,saj je Agencija Medias, tedanji izdajatelj omenjenega programa, po prehodnem \xc5\xa1estmese\xc4\x8dnem obdobju od prevzema frekvence slovenskega Pinka iz blagovne znamke umakknila ime Pink. _NEWLINE_S 1. januarjem 2017 je upravljanje programa prevzela dru\xc5\xbeba Pro TV, katero vodi novinar Bojan Po\xc5\xbear, kar je Po\xc5\xbear najavil \xc5\xbee decembra 2016, v izjavi za javnost je  napovedal \xc5\xa1e uvedbo dnevnega informativnega programa._NEWLINE_6. marca 2017 se je zato TV3 Medias preimenoval v TV3 Slovenija, obenem pa so predstavil tudi novo grafi\xc4\x8dno podobo in prenovljeno programsko shemo programsko shemo. Na sporedu so tako \xc5\xbee uveljavljene oddaje, kot so pogovorna oddaja Klepet ob kavi, oddaja o plesu Parada plesa in zabavna oddaja Vlogerji, kot tudi nove, med drugim tudi dnevna informativna oddaja VV Faktor, kviz Izberi ali poberi, zmenkarska oddaja Zmenki! in frizerski resni\xc4\x8dnostni \xc5\xa1ov Zlati rezzz._NEWLINE_22. oktobra 2019 je TV3 pridobil pravice za prenose tekem lige NBA.\n_START_SECTION_\nOddajanje\n_START_PARAGRAPH_\nProgram TV3 je mo\xc5\xbeno spremljati preko televizijskih operaterjev Telekom Slovenije (SiOL), A1, Telemach, T2, na ve\xc4\x8djih kabelskih operaterjih in preko DVB-T (multipleks C), digitalne radiodifuzne tehnike na obmo\xc4\x8dju Republike Slovenije.'